**Egyek Nagyközség Önkormányzata Képviselő-testületének  
 /2024.(VIII.29.) számú határozata:**

Egyek Nagyközség Önkormányzatának Képviselő-testülete úgy határozott, hogy az Egyek „Attila telep”-en található ingatlanok tulajdonjogának jogi rendezésére elfogadja Dr. Istvándi Zsuzsa egyéni ügyvéd árajánlatát (4024 Debrecen, Blaháné u. 2. 1/118.) az alábbi kiegészítésekkel:

* Ügyvédi alapdíj összege: 3 200 000 forint+áfa, 2024 évben a munka

elvégzéséhez 2 000 000 forint+áfa előleget biztosít az önkormányzat az ügyvédi alapdíj terhére, szerződés aláírását követően díjbekérő ellenében. Az ügyvédi alapdíj 7. részletben kerül kiszámlázásra, és kiegyenlítésre:

* + - * 1. részlet 2024.12.31.-ig 2 000 000 forint+áfa összegben mely összegből az előleg elszámolása megtörténik
      * a fennmaradó 1 200 000 forint +áfa 2025. januártól kezdődően 6 egyenlő részletben 200 000 forint+ áfa/hó összegben
* 2024. szeptember hónappal kezdődően minden hónapban, az adott hónapot követő 10. napig elszámolás alapján kerül kifizetésre az óradíjas elszámolás
* készkiadások és egyéb költségek megtérítése egyrészt előre utalással, másrészt a megbízás ellátása során társügyintézőként eljáró iroda irodavezetője által készpénzben felvett előleg utólagos elszámolásával történik, ezen számlák a megbízó nevére kerülnek kiállításra
* az üzemanyag költség kifizetése a megbízott által kiállított számla alapján történik
* az Ügyvédi Irodának havi beszámolási kötelezettsége van
* a megbízás teljesítésének véghatárideje 2025.07.31., a megbízó tudomásul veszi, hogy a megbízás teljesítésének pontos véghatárideje bizonytalan azon ingatlanok esetében, ahol peres eljárás, illetve egyéb hatósági eljárás indítása szükséges

A Képviselő-testület felhatalmazza a Polgármestert a megbízási szerződés aláírására.

A mai nappal a 167/2024.(VII.11.) számú határozat hatályon kívül lesz helyezve.

Határidő: 2025.07.31.

Felelős: Dr. Miluczky Attila polgármester

Szekeres Zsuzsanna közgazdasági irodavezető