

Gördülő Fejlesztési Terv

EGYK-IV

víziközmű rendszerre

2025-2039.



Ellátásért felelős megnevezése: Egyek Nagyközség Önkormányzata

Víziközmű-szolgáltató megnevezése:

Tiszamenti Regionális Vízművek Zrt.


5000 Szolnok,

Kossuth Lajos út 5.

**A Víziközmű-rendszer, ellátási terület bemutatása**

Víziközmű-rendszer megnevezése: EGYK-IV

A víziközmű-rendszer részei: Egyek vízmű, Egyek ivóvízhálózat



**A víziközmű-rendszer bemutatása; létesítmények, berendezések; állapotjellemzés:**

**Egyek vízmű:**

A településen két rendszer látja el a lakosságot megfelelő minőségű és mennyiségű ivóvízzel. Az egyik Egyek belterület ellátásáért, a másik pedig Egyek-Telekháza ellátásáért szolgál. A két rendszerben összesen 4 db mélyfúrású kút található, ebből 2 db Egyek belterületén, 1 db Egyek, 1 db pedig a Telekházi vízműtelepen helyezkedik el.

Az Egyek vímű kapacitása 1544 m3/d. Alkalmazott technológia: gáztalanítás, vas-mangán eltávolítás, ammónium mentesítés (biológiai).

Az Egyek-Telekháza településrész vízellátását biztosító külön vízműtelep 251 m3/d kapacitású. A vízellátást 1 db mélyfúrású kút biztosítja. Alkalmazott technológia: gáztalanítás, vas-mangán eltávolítás, ammónium mentesítés (biológiai), arzénmentesítés.

Egyek vízmű:

2 db mélyfúrású kút

2 db 100 m3-es térszíni tározó

2 db levegőbekeverő injektor

3 db hálózati szivattyú

4 db vas-mangántalanító szűrő

1 db klórozó berendezés

1 db 125 m3-es víztorony

Egyek-Telekháza vízmű:

1 db mélyfúrású kút

1 db 100 m3-es térszíni tározó

1 db gáztalanító berendezés

2 db hálózati szivattyú

1 db szűrőtartály

1 db hidrofor tartály kompresszorral

1-1 db KMnO4-, vas-szulfát-, hypo adagoló berendezés

A kútaknák, fedlapok jó állapotúak, a környezet rendezett. A kútgépészet általánosan jó állapotú.

A víztorony életkorától várhatóan jobb állapotú, a 2000-ben történt felújításnak köszönhetően.

A vízműtelep 1962-ben épült, de a főbb technológiai elemek 2011-ben felújításon, cserén estek át. A szűrőgépház teljes szerelvényezése felújított, a szűrők töltetcserén is átestek. 2011-esek az elektromos hajtóművel szerelt pillangószelepek, a teljes gépészet és vezérlés felújításra került. A nyomásfokozó gépházban 1 db szivattyú cseréjére is sor került. A teljes vízműtelepről elmondható, hogy jó állapotú, ez igaz mind a gépészeti, mind az építészeti elemekre. A telep automatikus üzemű, az erősáramú és irányítástechnikai berendezések megfelelően működnek, egyes elemek cseréje a felújításkor megtörtént.

Az Egyek-Telekháza vízműtelep 1973-ban létesült, de 2010-ben felújításon esett át. Ennek, és a folyamatos karbantartásnak köszönhetően minden objektum jó állapotú.

**Egyek ivóvízhálózat:**

Egyek település vízhálózata két különálló rendszerben üzemel. Mindkét településrész körvezetékes rendszerben épült. Egyek településrész szakaszai

több ütemben, 1962, 1994 és 1994 között, Telekháza pedig egy ütemben, 1973-ban. Mindkét hálózatra jellemző, az akkori kornak megfelelő azbesztcement építési csőanyag, azonban Egyek belterületén a kilencvenes években már KM-PVC, illetve KPE vezetékek létesültek.

Egyek:

15982 fm NA80 ac/KM-PVC gerincvezeték

13939 fm NA100 ac/KM-PVC gerincvezeték

963 fm NA150 ac gerincvezeték

3516 fm NA200 ac/KM-PVC gerincvezeték

834 fm NA250 ac gerincvezeték

12795 fm NA25 acél/KPE bekötővezeték

126 tűzcsap

103 közkifolyó

Egyek-Telekháza:

1639 fm NA80 ac gerincvezeték

2286 fm NA100 ac gerincvezeték

1013 fm NA25 acél/KPE bekötővezeték

11 tűzcsap

13 közkifolyó

Az ivóvízhálózat általános állapota jó, rendszeres a karbantartás. A 60-as években épült azbesztcement vezetékekkel nincs probléma, azonban funkcionális avulásuk és életkoruk a közeljövőben szükségessé teszi a hálózat ezen elemeinek rekonstrukcióját. A hálózati szerelvények állapota vegyes, azonban az általános állapot megfelelő.