

Gördülő Fejlesztési Terv

EGYK-SZV

víziközmű rendszerre

2025-2039.



Ellátásért felelős megnevezése: Egyek Nagyközség Önkormányzata

Víziközmű-szolgáltató megnevezése:

Tiszamenti Regionális Vízművek Zrt.


5000 Szolnok,

Kossuth Lajos út 5.

**A Víziközmű-rendszer, ellátási terület bemutatása**

Víziközmű-rendszer megnevezése: EGYK-SZV

A víziközmű-rendszer részei: Egyek szennyvíztisztító, Egyek csatornahálózat



**A víziközmű-rendszer bemutatása; létesítmények, berendezések; állapotjellemzés:**

**Egyek szennyvíztisztító:**

A szennyvíztisztító telep 1998-ban létesült, kapacitása 500 m3/d. A telep automatizált. Alkalmazott technológia: BIOAQUA tisztítási technológia (egyesített vasbeton iker műtárgyakkal), III. tisztítási fokozat.

1 db TFH fogadó

1 db gépi rács

1 db előülepítő

2 db aerob biológiai medence

2 db légfúvó

1 db utóülepítő

1 db fertőtlenítő medence

A tisztított szennyvíz befogadó területe a Hortobágyi Nemzeti Park része, európai közösségi jelentőségű természetvédelmi terület, a Világörökség része. A környezetvédelmi hatóság kötelezést is adott ki egy új, más területen megépítendő szennyvíztisztító telep létesítésére.

A telep technológiailag korszerűtlen, szükséges egy új, korszerű telep létesítése.

Az Önkormányzat a beruházás előkészítésére 2014-ben EU támogatást kapott.

**Egyek csatornahálózat:**

A településen gravitációs csatornahálózat üzemel, amely elválasztott rendszerű. A hálózaton 8 db szennyvízátemelő üzemel. A hálózat három ütemben, a kilencvenes, illetve kétezres évek elején épült. A kornak megfelelően a hálózaton műanyag csöveket alkalmaztak. A gravitációs rendszer KG-PVC vezetékekből, a nyomóvezetékek polietilén vezetékekből állnak.

22410 fm NA200 KG-PVC gerinccsatorna

556 fm NA250 KG-PVC gerinccsatorna

684 fm NA300 KG-PVC gerinccsatorna

7803 fm D160 KG-PVC bekötőcsatorna

8 db szennyvízátemelő

347 fm D90 KM-PVC nyomóvezeték

82 fm D110 KM-PVC nyomóvezeték

1776 fm D160 KM-PVC nyomóvezeték

A csatornahálózat és a szennyvízátemelők megfelelő állapotban vannak. Az alkalmazott vezeték anyagok, és a beépítési év sem indokolják a felújítást. A szennyvízátemelők megfelelően ellátják feladatukat, általános állapotuk jó, a karbantartás, ellenőrzés rendszeres.